17મીએ સવારે 10 કલાકે ભારતના વડાપ્રધાન મોદી અમદાવાદ એરપોર્ટ પર પહોંચશે, ત્યારબાદ 10.30 કલાકે ઈઝરાયલના વડાપ્રધાન બેન્જામીન નેતન્યાહુ અમદાવાદ એરપોર્ટ પર આવશે. ત્યારબાદ બંન્ને મહાનુભાવો એરપોર્ટથી ગાંધી આશ્રમ સુધી ખુલ્લી જીપમાં રોડ શો કરશે. ત્યારબાદ 11:15 કલાકે ગાંધી આશ્રમ પહોંચશે જ્યાં તેઓ 11:50 વાગ્યા સુધી રોકાશે આ દરમિયાન નેતન્યાહુ ગાંધીજીને પુષ્પાંજલી અર્પીત કરી હ્યદયકુંજની મુલાકાત લેશે. ત્યાબાદ તેઓ હેલીકોપ્ટર મારફતે સીધા જ બાવળા સ્થિત આઈ ક્રીએટ સેન્ટર ખાતે પહોંચશે, જ્યાં વિવિધ કાર્યક્રમોમાં ભાગ લેશે અને ભોજન ગ્રહણ કરશે.